Sklep Sodišča (osmi senat) z dne 30. januarja 2014 –
France Telecom España
(Zadeva C‑25/13)
„Predhodno odločanje – Elektronska komunikacijska omrežja in storitve – Direktiva 2002/20/ES – Pristojbina za zasebno rabo ali posebno izkoriščanje lokalnega javnega dobra, naložena gospodarskim subjektom, ki opravljajo elektronske komunikacijske storitve – Člen 99 Poslovnika Sodišča – Odgovor, na katerega je mogoče jasno sklepati iz sodne prakse“
Približevanje zakonodaj – Sektor za telekomunikacije – Elektronska komunikacijska omrežja in storitve – Dovoljenje – Direktiva 2002/20 – Področje osebne uporabe – Pristojbina, ki se pobira za rabo ali izkoriščanje opreme, nameščene na ali pod javnim ali zasebnim zemljiščem – Gospodarski subjekti, ki niso lastniki te opreme, vendar jo uporabljajo za opravljanje elektronskih komunikacijskih storitev – Izključitev (Direktiva 2002/20 Evropskega parlamenta in Sveta, člen 13) (Glej točke od 26 do 32 in izrek.)
Predmet
Predlog za sprejetje predhodne odločbe – Juzgado de lo Contencioso Administrativo n° 17 de Barcelona – Razlaga člena 13 Direktive 2002/20/ES Evropskega parlamenta in Sveta z dne 7. marca 2002 o odobritvi elektronskih komunikacijskih omrežij in storitev (Direktiva o odobritvi) (UL L 108, str. 21) – Pristojbine za pravice do uporabe in pravice do namestitve opreme – Občinsko javno dobro – Prenos pravic in prenos urejanja uporabe
Izrek
Glede na sodbo z dne 12. julija 2012 v združenih zadevah Vodafone España in France Telecom España (C‑55/11, C‑57/11 in C‑58/11) je treba pravo Unije razlagati tako, da nasprotuje naložitvi pristojbine za rabo ali izkoriščanje opreme, nameščene na ali pod zasebnim ali javnim zemljiščem v smislu člena 13 Direktive 2002/20/ES Evropskega parlamenta in Sveta z dne 7. marca 2002 o odobritvi elektronskih komunikacijskih omrežij in storitev (Direktiva o odobritvi), gospodarskim subjektom, ki opravljajo elektronske komunikacijske storitve in niso lastniki navedene opreme.